ພວກກະບົດໃນຊີເຣຍ ຖອນອອກຈາກ ເມືອງ Homs (ເບິ່ງວີດີໂອກັບສະໄລດ໌)
ພວກກະບົດກ່າວວ່າ ຕົນໄດ້ຖອນອອກ ຈາກເມືອງ Homs ແລ້ວ ຫຼັງຈາກທະຫານລັດຖະບານຊີເຣຍ ໄດ້ຍິງໂຈມຕີຢ່າງໜັກ ມາໄດ້ນຶ່ງເດືອນ. 
ພວກນັກລົບຝ່າຍກະບົດໃນຊີເຣຍກ່າວວ່າ ຕົນໄດ້ຖອນອອກຈາກຄຸ້ມ Baba Arm ຂອງ ເມືອງ Homs ແລ້ວ ຫຼັງຈາກໄດ້ຖືກໂຈມຕີຢ່າງໜັກມາເປັນເວລານຶ່ງເດືອນໂດຍກຳລັງຮັກ ສາຄວາມສະຫງົບຂອງປະທານາທິບໍດີ Bashar al-Assad ໃນວັນພະຫັດວານນີ້ ພວກກະບົດທີ່ເອີ້ນຕົນເອງວ່າ ກອງພັນປະຕິວັດ Baba Arm ກ່າວ ວ່າ ຕົນໄດ້ຖອນອອກຈາກຄຸ້ມດັ່ງກ່າວເພື່ອຊ່ອຍປົກປ້ອງຊີວິດພົນລະເຮືອນປະມານ 4000 ຄົນທີ່ບໍ່ຍອມໜີໄປຈາກເຮືອນຊານບ້ານຊ່ອງຂອງພວກເຂົາເຈົ້າ ພວກກະບົດເວົ້າວ່າ ການ ຖອນກຳລັງ ເພື່ອເຫດຜົນທາງດ້ານກົນລະຍຸດ ສະທ້ອນໃຫ້ເຫັນ ສະພາບການທາງດ້ານມະ ນຸດສະທຳທີ່ພວມຊຸດໂຊມລົງເຊັ່ນການຂາດອາຫານ ຢາປົວພະຍາດແລະນໍ້າດື່ມນໍ້າໃຊ້ ໄຟ ຟ້າແລະການຕັດຂາດການສື່ສານຄົມມະນາຄົມຕະຫຼອດທັງການຂາດແຄນອາວຸດນຳດ້ວຍ ປະທານາທິບໍດີຝຣັ່ງທ່ານ Nicolas Sarkozy ກ່າວວ່າ ນັກຂ່າວຝຣັ່ງ 2 ຄົນທີ່ຍັງຕົກຄ້າງ ຢູ່ຄຸ້ມ Baba Arm ມາໄດ້ຫຼາຍມື້ແລ້ວນັ້ນໄດ້ຖືກຍົກຍ້າຍໄປຍັງບ່ອນປອດໄພໃນປະເທດເລ ບານອນ ໃນການຖະແຫຼງ ລະຫວ່າງການເດີນທາງໄປຢ້ຽມຢາມ ນະຄອນ Brussels ນັ້ນ ທ່ານ Sarkozy ເວົ້າວ່າ ທ່ານໄດ້ໂອ້ລົມທາງໂທລະສັບກັບນັກຂ່າວອິດສະຫຼະ ນາງ Edith Bouvier ແລ້ວ ແລະພວມຈັດແຈງສົ່ງເຮືອບິນລັດຖະບານໄປຮັບນາງ ແລະຊ່າງພາບ Wil- liams Daniels ກັບຄືນປະເທດຝຣັ່ງ ນາງ Bouvier ໄດ້ຮັບບາດເຈັບສາຫັດ ທີ່ຂາ ເວລາລູກປືນໃຫຍ່ຂອງທະຫານລັດຖະບານຊີ ເຣຍຕົກໃສ່ສູນກາງສື່ມວນຊົນຊົ່ວຄາວ ບ່ອນທີ່ນາງແລະພວກນັກຂ່າວຕາເວັນຕົກອື່ນໆພວມ ຫຼົບລີ້ຢູ່ທີ່ຄຸ້ມ Baba Arm ໃນອາທິດແລ້ວ ການໂຈມຕີທີ່ວ່ານີ້ ໄດ້ສັງຫານນັກຂ່າວທີ່ເປັນ ເພື່ອນຂອງນາງ ອີກ 2 ຄົນ ນາງ Bouvier ແລະນາຍ Daniels ໄດ້ລັກເຂົ້າໄປເອົາຂ່າວ ໃນຊີເຣຍໃຫ້ໜັງສືພິມ Le Figaro ຂອງຝຣັ່ງ ພວກເຂົາເຈົ້າເປັນນັກຂ່າວ 2 ຄົນສຸດທ້າຍ ທີ່ລອດຊີ ວິດມາໄດ້ ທີ່ໄດ້ຫຼົບໜີອອກໄປຈາກຄຸ້ມດັ່ງກ່າວ ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ໃຫ້ການອະນຸມັດຕໍ່ຖະແຫຼງການສະ ບັບນຶ່ງປະນາມໃນອັນທີ່ສະພາຄວາມໝັ້ນຄົງເອີ້ນວ່າ ສະຖານະການທາງດ້ານມະນຸດສະທຳ ທີ່ພວມຊຸດໂຊມລົງຢ່າງໄວວາໃນເຂດຕ່າງໆ ທີີ່ໄດ້ຮັບຜົນກະທົບຈາກຄວາມຮຸນແຮງກ່ຽວ ກັບການລຸກຮືຂຶ້ນຕໍ່ຕ້ານການປົກຄອງຜະເດັດການຂອງທ່ານ Assad ມາເປັນເວລານຶ່ງປີໃນ ຊີເຣຍ ນອກນັ້ນສະພາຄວາມໝັ້ນສະຫະປະຊາຊາດຍັງໄດ້ສະແດງຄວາມເສຍໃຈຕໍ່ການ ທີ່ຊີເຣຍບໍ່ ອະນຸຍາດໃຫ້ ຜູ້ປະສານງານດ້ານມະນຸດສະທຳ ຂອງອົງການສະຫະປະຊາຊາດ ທ່ານນາງ Valerie Amos ເດີນທາງໄປຢ້ຽມຢາມຊີເຣຍ ທັງໆທີ່ໄດ້ມີການຮ້ອງຂໍຊໍ້າແລ້ວຊໍ້າອີກແລະ ການດຳເນີນຄວາມພະຍາຍາມ ທາງດ້ານການທູດຢ່າງຂຸ້ນຂ້ຽວ ຖະແຫຼງສະບັບນີ້ຮຽກຮ້ອງ ໃຫ້ລັດຖະບານ ທ່ານ Assad ອະນຸມັດໃຫ້ທ່ານນາງ Amos ແລະພະນັກງານດ້ານມະນຸດ ສະທຳເດີນທາງໃນທັນທີເຂົ້າໄປໃນຊີເຣຍແລະສາມາດເຂົ້າເຖິງແບບບໍ່ມີການຈຳກັດຫາປະຊາ ຊົນທີ່ໄດ້ຮັບຜົນກະທົບຍ້ອນການຂາດແຄນອາຫານແລະບໍ່ມີຢາປົວພະຍາດນັ້ນ ກະຊວງການຕ່າງປະເທດຊີເຣຍກ່າວວ່າ ຕົນເຕັມໃຈທີ່ຈະສົນທະນາຫາລືກ່ຽວກັບວັນເວລາ ໃນການເດີນທາງໄປຢ້ຽມຢາມຂອງທ່ານນາງ Amos ຖະແຫຼງການດັ່ງກ່າວ ຂອງສະພາຄວາມໝັ້ນຄົງເປັນການເອົາມາດຕະການເທື່ອທຳອິດຂອງ ສະຫະປະຊາຊາດ ກ່ຽວກັບວິກິດການໃນຊີເຣຍ ຣັດເຊຍ ແລະຈີນຊຶ່ງຕ່າງກໍເປັນສະມາຊິກ ຂອງສະພາຄວາມໝັ້ນຄົງໄດ້ວີໂຕ້ຫຼືໃຊ້ສິດຢັງຢັ້ງມາແລ້ວ 2 ເທື່ອຕໍ່ຮ່າງຍັດຕິທີ່ຈະປະນາມ ລັດຖະບານຊີເຣຍ ທີ່ໄດ້ທຳການປາບປາມຢ່າງນອງເລືອດ ໃນການລຸກຮືຂອງຕໍ່ຕ້ານລັດຖະ ບານຂອງປະຊາຊົນ